Akken ad d-nerr ɣef yisteqsiyen i d-nessumer wa ad yili umahil-a yeddes akken iwata nebna-t ɣef sin n yiḥricen, yal aḥric yebḍa d ixfawen. Aḥric amezwaru yerza tiẓri, imeɣri ad tyaf yebḍa ɣef 2 n yixfawen. Ixf mezwaru yewwi-d ɣef tegnit tasnilesmettit n tmurt Tazzayrit d tsertit tamutlayt swayes-s i yesselḥay udabu tutlayin i yeddsen agama amutlay agtutlay n tmurt-a. Syen akkin nesbadu-d kra n tummanin i tzerrew tesnilesmettit.